ddrg/super_eurlex huggingface dataset:
C 433/51

Rettens kendelse af 6. oktober 2020 — Sharpston mod Rådet for Den Europæiske Union og repræsentanterne for medlemsstaternes regeringer

(Sag T-550/20) (1)

(Annullationssøgsmål - Det Forenede Kongeriges udtræden af Unionen - afgørelse vedtaget af repræsentanterne for medlemsstaternes regeringer om udnævnelse af en generaladvokat ved Domstolen - retsakt, der ikke kan gøres til genstand for et søgsmål - åbenbart afvisningsgrundlag)

(2020/C 433/66)

Processprog: engelsk

Parter

Sagsøger: Eleanor Sharpston (Schoenfels, Luxembourg) (ved barrister N. Forwood og J. Flynn, QC)

Sagsøgte: Rådet for Den Europæiske Union og repræsentanterne for medlemsstaternes regeringer (ved M. Bauer, R. Meyer og A. Sikora-Kalėda, som befuldmægtigede)

Sagens genstand

Søgsmål støttet på artikel 263 TEUF med påstand om delvis annullation af afgørelse (EU) 2020/1251 vedtaget af repræsentanterne for medlemsstaternes regeringer den 2. september 2020 om udnævnelse af tre dommere og en generaladvokat ved Domstolen (EUT 2020, L 292, s. 1), for så vidt som den vedrører udnævnelsen af Athanasios Rantos til stillingen som generaladvokat ved Domstolen.

Konklusion

1) Sagen afvises.

2) Eleanor Sharpston bærer sine egne omkostninger og betaler de af Rådet for Den Europæiske Union og repræsentanterne for medlemsstaternes regeringer afholdte omkostninger, herunder de omkostninger, der er afholdt i forbindelse med sagen om foreløbige forholdsregler ved Retten og ved Domstolen i sag T- 550/20 R, sag C-423/20 P(R) og sag C-424/20 P(R).

(1) EUT C 348 af 10.10.2020.
Rettens kendelse af 6. oktober 2020 — Sharpston mod Rådet og repræsentanterne for medlemsstaternes regeringer

(Sag T-180/20) (1)

(Annullationssøgsmål - Det Forenede Kongeriges udtræden af Unionen - erklæring fra konferencen mellem repræsentanterne for medlemsstaternes regeringer om konsekvenserne af Det Forenede Kongeriges udtræden for generaladvokaterne ved Domstolen - retsakt, der ikke kan gøres til genstand for et søgsmål - afvisning)

(2020/C 433/64)

Processprog: engelsk

Parter

Sagsøger: Eleanor Sharpston (Schoenfels, Luxembourg) (ved barristers N. Forwood og J. Robb samt H. Mercer, QC)

Sagsøgt: Rådet for Den Europæiske Union og konferencen mellem repræsentanterne for medlemsstaternes regeringer (ved M. Bauer, R. Meyer og A. Sikora-Kalėda, som befuldmægtigede)

Sagens genstand

Søgsmål støttet på artikel 263 TEUF med påstand om delvis annullation af erklæringen fra konferencen mellem repræsentanterne for medlemsstaternes regeringer om konsekvenserne af Det Forenede Kongeriges udtræden af Den Europæiske Union for generaladvokaterne ved Den Europæiske Unions Domstol af 29. januar 2020.

Konklusion

1) Sagen afvises

2) Eleanor Sharpston bærer sine egne omkostninger og betaler de af Rådet for Den Europæiske Union og repræsentanterne for medlemsstaternes regeringer afholdte omkostninger.

(1) EUT C 201 af 15.6.2020.
C 433/51

Rettens kendelse af 6. oktober 2020 — Sharpston mod Den Europæiske Unions Domstol

(Sag T-184/20) (1)

(Annullationssøgsmål - Den Forenede Kongeriges udtræden af Unionen - skrivelse fra Domstolens præsident, hvori medlemsstaterne opfordres til at udnævnte en generaladvokat - akt, der ikke kan gøres til genstand for et søgsmål - afvisning)

(2020/C 433/65)

Processprog: engelsk

Parter

Sagsøger: Eleanor Sharpston (Schoenfels, Luxembourg) (ved barrister N. Forwood)

Sagsøgt: Den Europæiske Unions Domstol (ved J. Inghelram og Á. Almendros Manzano, som befuldmægtigede)

Sagens genstand

Søgsmål støttet på artikel 263 TEUF med påstand om annullation af afgørelsen indeholdt i skrivelsen fra Domstolens præsident af 31. januar 2020 til formanden for Rådet for Den Europæiske Union, hvori medlemsstaterne blev opfordret til at udnævne en generaladvokat til den stilling, der p.t. er besat af sagsøgeren.

Konklusion

1) Sagen afvises.

2) Eleanor Sharpston bærer sine egne omkostninger og betaler de omkostninger, der er afholdt af Den Europæiske Unions Domstol.

(1) EUT C 201 af 15.6.2020.
C 62/35

Kendelse afsagt af Rettens præsident den 31. december 2020 — Aurubis mod Kommissionen

(Sag T-729/20 R)

(Særlige rettergangsformer - direktiv 2003/87/EF - afgørelse 2011/278/EU - ordning for handel med kvoter for drivhusgasemissioner - anmodning om foreløbige forholdsregler - ingen uopsættelighed)

(2021/C 62/45)

Processprog: tysk

Parter

Sagsøger: Aurubis AG (Hamburg, Tyskland) (ved advokaterne S. Altenschmidt og J. Hoss)

Sagsøgt: Europa-Kommissionen (ved B. De Meester og G. Wils, som befuldmægtigede)

Sagens genstand

Anmodning i henhold til artikel 279 TEUF og artikel 156 i Rettens procesreglement om, at Kommissionen tilpligtes at overføre 1 154 794 emissionskvoter til kontoen for det anlæg, der tilhører sagsøgeren, senest den 31. december 2020.

Konklusion

1) Anmodningen om foreløbige forholdsregler tages ikke til følge.
Rettens kendelse af 17. december 2020 — Ighoga Region 10 mod Kommissionen

(Sag T-161/20) (1)

(Statsstøtte - opførelse af et kongrescenter og et hotel i Ingolstadt - klage - passivitetssøgsmål - en stillingtagen, der afbryder en passivitet - ufornødent at træffe afgørelse)

(2021/C 62/42)

Processprog: tysk

Parter

Sagsøger: Interessengemeinschaft der Hoteliers und Gastronomen Region 10 eV (Ighoga Region 10) (Ingolstadt, Tyskland) (ved advokat A. Bartosch)

Sagsøgt: Europa-Kommissionen (ved B. Stromsky og K. Blanck, som befuldmægtigede)

Sagens genstand

Søgsmål anlagt i henhold til artikel 265 TEUF med påstand om, at det fastslås, at Kommissionen ulovligt undlod at vedtage en afgørelse, der afsluttede den foreløbige undersøgelsesprocedure vedrørende Tysklands angivelige statsstøtteordning SA.48582 (2017/FC) til fordel for Maritim-koncernen og KHI Immobilien GmbH.

Konklusion

1) Det er ufornødent at træffe afgørelse i sagen.

2) Europa-Kommissionen bærer sine egne omkostninger og betaler de af Interessengemeinschaft der Hoteliers und Gastronomen Region 10 eV (Ighoga Region 10) afholdte omkostninger.

(1) EUT C 175 af 25.5.2020.
C 62/36

Kendelse afsagt af Rettens præsident den 31. december 2020 — ExxonMobil Production Deutschland mod Kommissionen

(Sag T-731/20 R)

(Særlige rettergangsformer - direktiv 2003/87/EF - afgørelse 2011/278/EU - ordning for handel med kvoter for drivhusgasemissioner - begæring om foreløbige forholdsregler - ingen uopsættelighed)

(2021/C 62/46)

Processprog: tysk

Parter

Sagsøger: ExxonMobil Production Deutschland GmbH (Hannover, Tyskland) (ved advokaterne S. Altenschmidt og J. Hoss)

Sagsøgt: Europa-Kommissionen (ved B. De Meester og G. Wils, som befuldmægtigede)

Sagens genstand

Søgsmål støttet på artikel 279 TEUF og på artikel 156 i Rettens procesreglement med påstand om, at Kommissionen tilpligtes at overføre 7 428 258 emissionskvoter til kontoen for sagsøgerens anlæg senest den 31. december 2020.

Konklusion

1) Begæringen om foreløbige forholdsregler tages ikke til følge.
Rettens kendelse af 17. december 2020 — Det Forenede Kongerige mod Kommissionen

(Sag T-37/20) (1)

(Annullationssøgsmål - EGFL og ELFUL - søgsmålsfrist - begyndelsestidspunkt - meddelelse og offentliggørelse - undskyldelig fejl foreligger ikke - for sent anlagt - afvisning)

(2021/C 62/40)

Processprog: engelsk

Parter

Sagsøger: Det Forenede Kongerige Storbritannien og Nordirland (ved S. Brandon, som befuldmægtiget, bistået af barrister T. Buley)

Sagsøgt: Europa-Kommissionen (ved J. Aquilina og A. Sauka, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2019, L 279, s. 98), for så vidt som den vedrører visse udgifter, som Det Forenede Kongerige har afholdt.

Konklusion

1) Sagen afvises.

2) Det er ufornødent at træffe afgørelse vedrørende anmodningerne om intervention indgivet af Den Tjekkiske Republik og Den Franske Republik.

3) Det Forenede Kongerige Storbritannien og Nordirland bærer deres egne omkostninger og betaler de af Europa-Kommissionen afholdte omkostninger.

4) Den Tjekkiske Republik og Den Franske Republik bærer deres egne omkostninger i forbindelse med deres anmodninger om intervention.

(1) EUT C 95 af 23.3.2020.
Rettens kendelse af 17. december 2020 — Wagenknecht mod Kommissionen

(Sag T-350/20) (1)

(»Passivitetssøgsmål - beskyttelse af Den Europæiske Unions finansielle interesser - bekæmpelsen af svig - kommissærkollegiets og dets formands møder med repræsentanten for den Tjekkiske Republik - den flerårige finansielle ramme 2021-2027 - finansforordning - direkte betalinger fra EU’s budget til landbrugere - angivelig interessekonflikt hos Den Tjekkiske Republiks premierminister - angivelig undladelse fra Kommissionens side af at handle - procesreglementets artikel 130, stk. 1 - søgsmålsinteresse - søgsmålskompetence - stillingtagen fra Kommissionen - afvisning«)

(2021/C 62/44)

Processprog: engelsk

Parter

Sagsøger: Lukáš Wagenknecht (Pardubice, Den Tjekkiske Republik) (ved advokat A. Koller)

Sagsøgt: Europa-Kommissionen (ved F. Erlbacher og M. Salyková, som befuldmægtigede)

Sagens genstand

Søgsmål støttet på artikel 265 TEUF med påstand om, at det fastslås, at Kommissionen ulovligt undlod at handle i forhold til sagsøgerens anmodning med henblik på i henhold til artikel 325, stk. 1, TEUF, artikel 319, stk. 3, TEUF og artikel 61, stk. 1, i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1) at vedtage bindende og afskrækkende foranstaltninger, der har til formål at forebygge eller afhjælpe den angivelige interessekonflikt hos Andrej Babiš, Den Tjekkiske Republiks premierminister, ved bl.a. for det første at hindre medlemmerne af kommissærkollegiet og særligt dets formand i at mødes med Andrej Babiš og drøfte spørgsmål med ham om Den Europæiske Unions flerårige finansielle ramme for perioden 2021-2027 og om Unionens budget generelt, og for det andet ved at vedtage foranstaltninger, der har til formål at bringe betalinger af direkte landbrugsstøtte fra Unionens budget til visse selskaber, hvorover Andrej Babiš udøver kontrol, og som han er den faktiske ejer af, til ophør.

Konklusion

1) Der skal ikke tages hensyn til det dokument, der er fremlagt som bilag A.9, eller afsnit af stævningen, der henviser til indholdet af dette dokument.

2) Søgsmålet afvises.

3) Lukáš Wagenknecht betaler sagsomkostningerne.

(1) EUT C 271 af 17.8.2020
Rettens kendelse af 14. december 2020 — ClientEarth mod Kommissionen

(Sag T-255/20) (1)

(Annullationssøgsmål - aktindsigt - komitologi - Det Tekniske Udvalg for Motorkøretøjer - dagsorden for udvalgets 79. møde - ret til information, der gælder i Den Europæiske Unions medlemsstater for så vidt angår emissioner fra lette personbiler og lette erhvervskøretøjer - stiltiende afslag på aktindsigt - udtrykkelig afgørelse vedtaget efter sagsanlægget - ufornødent at træffe afgørelse)

(2021/C 53/56)

Processprog: engelsk

Parter

Sagsøger: ClientEarth AISBL (Bruxelles, Belgien) (ved solicitor F. Logue og barrister J. Kenny)

Sagsøgt: Europa-Kommissionen (ved S. Delaude, C. Ehrbar og G. Gattinara, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens stiltiende afgørelse af 26. februar 2020 om afslag på aktindsigt i visse dele af referatet fra det 79. møde i Det Tekniske Udvalg for Motorkøretøjer den 12. februar 2019.

Konklusion

1) Det er ufornødent at træffe afgørelse.

2) Europa-Kommission betaler sagsomkostningerne.

(1) EUT C 247 af 27.7.2020.
Rettens kendelse af 16. december 2020 — Bonicelli mod Fællesforetagendet Fusion for Energy

(Sag T-520/20) (1)

(Personalesag - tjenestemænd - forfremmelsesåret 2019 - afgørelse om ikke at forfremme sagsøgeren - den anfægtede retsakt er blevet erstattet, mens sagen verserer - bortfald af tvistens genstand - ufornødent at træffe afgørelse)

(2021/C 53/57)

Processprog: fransk

Parter

Sagsøger: Tullio Bonicelli (Badalona, Spanien) (ved advokat N. Lhoëst)

Sagsøgt: Det Europæiske Fællesforetagende for ITER og Fusionsenergiudvikling (ved G.T. Poszler, som befuldmægtiget)

Sagens genstand

Søgsmål anlagt i henhold til artikel 270 TEUF om annullation dels af afgørelsen fra Det Europæiske Fællesforetagende for ITER og Fusionsenergiudvikling af 24. oktober 2019 om ikke at opføre sagsøgerens navn på den endelige liste over tjenestemænd, der blev forfremmet i forbindelse med forfremmelsesåret 2019, dels af afgørelsen fra Det Europæiske Fællesforetagende for ITER og Fusionsenergiudvikling af 8. maj 2020 om afslag på sagsøgerens klage over den nævnte afgørelse.

Konklusion

1) Det er ufornødent at træffe afgørelse i sagen.

2) Det Europæiske Fællesforetagende for ITER og Fusionsenergiudvikling bærer sine egne omkostninger og betaler de af Tullio Bonicelli afholdte omkostninger.

(1) EUT C 329 af 5.10.2020.
Rettens kendelse af 15. december 2020 — Junqueras i Vies mod Parlamentet

(Sag T-24/20) (1)

(Annullationssøgsmål - regler for institutionerne - medlem af Parlamentet - privilegier og immuniteter - meddelelse fra Europa-Parlamentets formand om, at et medlem af Europa-Parlamentets mandat er blevet ledigt - hasteanmodning om, at der tages initiativ til at sikre et parlamentsmedlems immunitet - retsakter, der ikke kan gøres til genstand for søgsmål - afvisning)

(2021/C 53/55)

Processprog: spansk

Parter

Sagsøger: Oriol Junqueras i Vies (Sant Joan de Vilatorrada, Spanien) (ved advokat A. Van den Eynde Adroer)

Sagsøgt: Europa-Parlamentet (ved F. Drexler, N. Görlitz og C. Burgos, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af for det første erklæringen om, at sagsøgerens mandat blev ledigt med virkning fra den 3. januar 2020, som blev meddelt af Europa-Parlamentets formand på plenarmødet den 13. januar 2020, og for det andet sidstnævntes angivelige afslag på hasteanmodningen om, at der blev taget initiativ til at sikre sagsøgerens immunitet, som på sagsøgerens vegne blev fremsat den 20. december 2019 af Riba i Giner, medlem af Europa-Parlamentet, på grundlag af artikel 8 i Parlamentets forretningsorden.

Konklusion

1) Sagen afvises.

2) Det er ufornødent at tage stilling til Kongeriget Spaniens anmodning om intervention.

3) Oriol Junqueras i Vies betaler sagsomkostningerne, herunder omkostningerne i forbindelse med sag T-24/20 R.

4) Kongeriget Spanien bærer omkostningerne i forbindelse med anmodningen om intervention.

(1) EUT C 68 af 2.3.2020.
C 35/51

Rettens kendelse af 1. december 2020 — Tikal Marine Systems mod EUIPO — Ultra Safety Systems (Ultra Tef-Gel)

(Sag T-192/20) (1)

(EU-varemærker - ugyldighedssag - tilbagetagelse af ugyldighedsbegæringen - ufornødent at træffe afgørelse)

(2021/C 35/68)

Processprog: engelsk

Parter

Sagsøger: Tikal Marine Systems GmbH (Norderstedt, Tyskland) (ved advokat M. Mahnkopf)

Sagsøgt: Den Europæiske Unions Kontor for Intellektuel Ejendomsret (EUIPO) (ved P. Sipos og V. Ruzek, som befuldmægtigede)

Den anden part i sagen for appelkammeret ved EUIPO og intervenient ved Retten: Ultra Safety Systems Inc. (Mangonia Park, Florida, De Forenede Stater) (ved advokaterne C. Eckhartt, A. von Mühlendahl og P. Böhner)

Sagens genstand

Søgsmål anlagt til prøvelse af afgørelse truffet den 29. januar 2020 af Fjerde Appelkammer ved EUIPO (sag R 2499/2018-4) vedrørende en ugyldighedssag mellem Ultra Safety Systems og Tikal Marine Systems.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Tikal Marine Systems GmbH og Ultra Safety Systems Inc. bærer deres egne omkostninger og betaler hver halvdelen af de af EUIPO afholdte omkostninger.

(1) EUT C 191 af 8.6.2020.
C 35/51

Rettens kendelse af 1. december 2020 — Tikal Marine Systems mod EUIPO — Ultra Safety Systems (Tikal Tef-Gel)

(Sag T-185/20) (1)

(EU-varemærker - ugyldighedssag - tilbagetagelse af ugyldighedsbegæringen - ufornødent at træffe afgørelse i sagen)

(2021/C 35/67)

Processprog: engelsk

Parter

Sagsøger: Tikal Marine Systems GmbH (Norderstedt, Tyskland) (ved advokat M. Mahnkopf)

Sagsøgt: Den Europæiske Unions Kontor for Intellektuel Ejendomsret (EUIPO) (ved P. Sipos og V. Ruzek, som befuldmægtigede)

Den anden part i sagen for appelkammeret ved EUIPO og intervenient ved Retten: Ultra Safety Systems Inc. (Mangonia Park, Florida, De Forenede Stater) (ved advokaterne C. Eckhartt, A. von Mühlendahl og P. Böhner)

Sagens genstand

Søgsmål anlagt til prøvelse af afgørelse truffet den 29. januar 2020 af Fjerde Appelkammer ved EUIPO (sag R 2500/2018-4) vedrørende en ugyldighedssag mellem Ultra Safety Systems og Tikal Marine Systems.

Konklusion

1) Det er ufornødent at træffe afgørelse i sagen.

2) Tikal Marine Systems GmbH og Ultra Safety Systems Inc. bærer deres egne omkostninger og betaler hver halvdelen af de af Den Europæiske Unions Kontor for Intellektuel Ejendomsret (EUIPO) afholdte omkostninger.

(1) EUT C 191 af 8.6.2020.
Rettens kendelse af 19. november 2020 — Comune di Stintino mod Kommissionen

(Sag T-174/20) (1)

(Annullationssøgsmål - tilskudsaftale indgået inden for rammerne af det finansielle instrument for miljøet (LIFE+) - debetnota - retsakt, som er en uadskillelig del af et rent kontraktforhold - forberedende retsakt - afvisning)

(2021/C 28/80)

Processprog: italiensk

Parter

Sagsøger: Comune di Stintino (Italien) (ved advokat G. Machiavelli)

Sagsøgt: Europa-Kommissionen (ved N. De Dominicis, som befuldmægtiget)

Sagens genstand

Søgsmål i henhold til artikel 263 TEUF med påstand om annullation af den afgørelse, som angiveligt er indeholdt i Kommissionens meddelelse Ares(2020)734033 af 5. februar 2020 om nedsættelse af den støtte, der er ydet sagsøgeren i forbindelse med projektet LIFE10 NAT/IT/000244 og om tilbagebetaling de for meget udbetalte beløb, af Kommissionens debetnota nr. 3242002652 af 24. februar 2020, hvorved Kommissionen anmodede sagsøgeren om at tilbagebetale et beløb på 447 078,63 EUR, af den afgørelse, som angiveligt er indeholdt i Kommissionens meddelelse Ares(2019)6551262 af 23. oktober 2019 om fastsættelse de udgifter, som anses for ikke-støtteberettigede, og af enhver forudgående, afledt eller tilknyttet retsakt eller foranstaltning.

Konklusion

1) Sagen afvises.

2) Comune di Stintino betaler sagsomkostningerne.

(1) EUT C 175 af 25.5.2020.
C 28/53

Kendelse afsagt af Rettens præsident den 27. november 2020 — LE mod Kommissionen

(Sag T-475/20 R)

(Særlige rettergangsformer - tilskudsaftale indgået inden for rammerne af det syvende rammeprogram for forskning, teknologisk udvikling og demonstration (2007-2013) - tilbagesøgning af de udbetalte beløb - anmodning om udsættelse af gennemførelse - ingen uopsættelighed)

(2021/C 28/82)

Processprog: engelsk

Parter

Sagsøger: LE (ved advokat M. Straus)

Sagsøgt: Europa-Kommissionen (ved J. Estrada de Solà, som befuldmægtiget)

Sagens genstand

Anmodning indgivet på grundlag af artikel 299 TEUF om udsættelse af Kommissionens afgørelse C(2020) 3988 final af 9. juni 2020, som indebærer en forpligtelse til at betale en pengeydelse, der kan tvangsfuldbyrdes over for sagsøgeren.

Konklusion

1) Anmodningen om foreløbige forholdsregler tages ikke til følge.
Rettens kendelse af 29. oktober 2020 — Isopix mod Parlamentet

(Sag T-163/20) (1)

(Annullations- og erstatningssøgsmål - offentlige tjenesteydelseskontrakter - udbudsprocedure - levering af fotografiske tjenesteydelser - afvisning af en tilbudsgivers bud og tildeling af kontrakten til en anden tilbudsgiver - annullation af proceduren for kontraktindgåelse - delvist bortfald af tvistens genstand - delvist ufornødent at træffe afgørelse - påbud - søgsmål delvist anlagt ved en retsinstans, der åbenbart ikke har kompetence til at træffe afgørelse herom)

(2021/C 19/54)

Processprog: fransk

Parter

Sagsøger: Isopix SA (Ixelles, Belgien) (ved advokaterne P. Van den Bulck og J. Fahner)

Sagsøgt: Europa-Parlamentet (ved K. Wójcik og E. Taneva, som befuldmægtigede)

Sagens genstand

Dels et søgsmål støttet på artikel 263 TEUF med påstand om annullation af Parlamentets afgørelse af 24. marts 2020, hvorved sagsøgerens bud afgivet i forbindelse med udbudsproceduren COMM/DG/AWD/2019/854 med titlen »Leveringer af tjenesteydelser vedrørende fotografering — Fotografisk dækning af aktuelle begivenheder og de institutionelle aktiviteter ved Europa-Parlamentet« blev afvist, og hvorved sagsøgeren blev informeret om, at kontrakten var blevet tildelt en anden tilbudsgiver, og af Parlamentets skrivelse af 17. april 2020, hvorved sagsøgeren blev informeret om, at dennes bud på den offentlige kontrakt COMM/DG/AWD/2019/854 var blevet afvist med den begrundelse, at det ikke opfyldte udvælgelseskriterierne vedrørende den finansielle og økonomiske kapacitet, dels et søgsmål principalt støttet på artikel 266 TEUF med påstand om, at Parlamentet dømmes til at foretage en fornyet vurdering af buddene, og subsidiært støttet på artikel 268 TEUF med påstand om erstatning for det tab, som sagsøgeren angiveligt har lidt.

Konklusion

1) Det er ikke længere fornødent at træffe afgørelse i sagen, for så vidt som den vedrører annullation af Europa-Parlamentets afgørelse af 24. marts 2020, hvorved Isopix SA’s bud afgivet i forbindelse med udbudsproceduren COMM/DG/AWD/2019/854 med titlen »Leveringer af tjenesteydelser vedrørende fotografering — Fotografisk dækning af aktuelle begivenheder og de institutionelle aktiviteter ved Europa-Parlamentet« blev afvist, og hvorved sagsøgeren blev informeret om, at kontrakten var blevet tildelt en anden tilbudsgiver, og af Parlamentets skrivelse af 17. april 2020, hvorved sagsøgeren blev informeret om, at dennes bud på den offentlige kontrakt COMM/DG/AWD/2019/854 var blevet afvist med den begrundelse, at det ikke opfyldte udvælgelseskriterierne vedrørende den finansielle og økonomiske kapacitet.

2) I øvrigt afvises søgsmålet, idet det er anlagt ved en retsinstans, der åbenbart ikke har kompetence til at træffe afgørelse herom.

3) Parlamentet betaler sagsomkostningerne, herunder omkostningerne i forbindelse med sagerne om foreløbige forholdsregler.

(1) EUT C 191 af 8.6.2020.
C 148/17

Rettens kendelse af 17. februar 2021 — ML mod Kommissionen

(Sag T-567/20) (1)

(Annullations- og erstatningssøgsmål - offentlige kontrakter - udbudsprocedure - bæredygtig restaurering af Kommissionen i Bruxelles og dens omgivelser - afvisning af en tilbudsgivers bud - annullation af udbuddet - ufornødent at træffe afgørelse)

(2021/C 148/24)

Processprog: fransk

Parter

Sagsøger: ML (ved advokaterne L. Levi og M. Vandenbussche)

Sagsøgt: Europa-Kommissionen (ved L. André og M. Ilkova, som befuldmægtigede)

Sagens genstand

Søgsmål anlagt i henhold til for det første artikel 263 TEUF med påstand om annullation af Kommissionens afgørelse af 30. juni 2020 om afvisning af sagsøgerens bud afgivet som led i udbudsprocedure OIB/2019/CPN/039 vedrørende bæredygtig restaurering af Kommissionen i hovedstadsregionen Bruxelles og dens omgivelser og for det andet i henhold til artikel 268 TEUF med påstand om erstatning for det tab, som sagsøgeren angiveligt har lidt som følge af denne afgørelse.

Konklusion

1) Det er ufornødent at træffe afgørelse i sagen.

2) Europa-Kommissionen bærer sine egne omkostninger og betaler halvdelen af ML’s omkostninger i sagen.

3) ML bærer halvdelen af sine omkostninger.

(1) EUT C 371 af 3.11.2020.